भारत लगातार यह सफाई देता रहा कि उस ने नेपाल को जरूरी सामान सप्लाई करने पर रोक नहीं लगाई है, बल्कि नेपाल में हो रहे विरोध प्रदर्शन व मधेशियों के आंदोलन की वजह से सामान नेपाल नहीं जा पा रहा है. भारतीय कंपनियों और टांसपोर्टर अपनी सुरक्षा की गारंटी मांग रहे हैं. नेपाल सरकार ने जब ट्रकों की सुरक्षा का भरोसा दिलाया तब 4 अक्तूबर की रात को कुछ भारतीय ट्रक नेपाल की सीमा में घुसने को राजी हुए.